Polisie patrolleer Vryheidspark voor ministers se besoek | Maroela Media
Boere positief ná goeie reën
Polisie patrolleer Vryheidspark voor ministers se besoek
Polisiebeamptes het Woensdag by 'n taxistaanplek in Vryheidspark naby Rustenburg in Noordwes byeengekom om die gebied te patrolleer voordat Nathi Mthethwa, die polisieminister, die gebied later vandag besoek.
Polisiebeamptes patrolleer die gebied in Njala-pantservoertuie en 'n polisievliegtuig is ook na die gebied gestuur.
Mthethwa begelei 'n afvaardiging van ministers om te bepaal of die Rustenburg-omgewing, wat die afgelope tyd gebuk gaan onder 'n vlaag van misdaad en armoede, gereed is vir die verkiesing op 7 Mei. Die misdaad hou vermoedelik verband met die voortslepende Amcu-staking.
Die besoek is deel van die regering se poging om te verseker dat daar stabiliteit in die gebied is voor die verkiesing.
Boipelo Marekoa-Kodongo, speaker van die plaaslike munisipaliteit, se huis in Rustenburg is Sondag afgebrand. 'n Raadslid se huis en 'n stadsaal is ook afgebrand.
Fikile Mbalula, minister van sport, moes Sondag skielik 'n verkiesingsveldtog by Vryheidspark kortknip toe Amcu-lede gewelddadig geraak het. Mbalula is met 'n koeëlbestande voertuig weggeneem toe lede van die Association of Mineworkers and Construction Union (Amcu) voertuie met klippe bestook het.
Intussen het nagenoeg 4 000 betogers 'n winkelsentrum buite die dorp geplunder. Volgens die Noordwes-polisie is vier mense weens openbare geweld in hegtenis geneem.
President Jacob Zuma het Dinsdag 'n besoek aan Marikana uitgestel weens bekommernis oor geweld. Zuma sou ondersteuners later by Sonop naby Brits toespreek, maar het ook nie by dié byeenkoms opgedaag nie. – SAPA
Zuma vermy Marikana weens geweld
4 000 plunder glo Rustenburg-winkelsentrum
AMCU geweld Rustenburg verkiesing
Nuwe Mandela-borsbeeld deur polisievoertuig beskadig
Video: Wit armoede onder die loep op Nederlandse TV-program
Mnr Nathi hoekom is jy bang vir jou eie mense eet hulle mense hulle eet skaapvleis hoender en bees as hulle dit kan steel face hulle want die hele polisie mag en weermag beskerm jou wie beskerm die Boere wat dood gemaak word dan se Jy dis nie so erg nie laat lees jou grootkop